《陟屺轩》
明代·林弼

朱君纯孝人，宦游古丰水。有母在高堂，鹤发垂两耳。

海云天一方，家山地千里。水湄开小轩，日夕歌陟屺。

哑哑夜啼乌，返哺故林里。眷惟寸草心，效报将曷已。

显扬实大孝，温凊乃常理。愿言鸾诰荣，千载光信史。

作者简介：林弼，（约公元一三六o年前后在世）一名唐臣，字元凯，龙溪人。元至正戊子年（至正八年，1348）进士，先为漳州路知事。明初以儒士修礼乐书，授吏部主事，后任登州（今山东烟台牟平）知府。